જોકે સોમવારે સાંજે નોકરીયાત વર્ગ અને શાળા કોલેજ છૂટવાનાં સમયે જ ખાબકેલાં મેઘરાજાએ શહેરનાં પૂર્વનાં વિસ્તારો ઉપર ભારે મહેર કરી હતી. ઉત્તર ઝોનમાં નરોડા, નવા નરોડા, સરદારનગર, કુબેરનગર, સૈજપુર બોઘા, બાપુનગર, ઇન્ડિયા કોલોની, ઠક્કરબાપાનગર, સરસપુર-રખિયાલમાં સરેરાશ દોઢ ઇંચ જેટલો વરસાદ પડતાં ઠેર ઠેર રોડ ઉપર પાણી ભરાઇ ગયાંની તેમજ નીચાણવાળી સોસાયટીઓમાં ગટર બેક મારવાની ફરિયાદો ઉઠી હતી.